CELEX: 22012D0155
Language: sk
Date: 2012-09-28 00:00:00
Title: Rozhodnutie Spoločného výboru EHP č. 155/2012 z  28. septembra 2012 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

13.12.2012   
            
            
               SK
            
            
               Úradný vestník Európskej únie
            
            
               L 341/5
            
         ROZHODNUTIE SPOLOČNÉHO VÝBORU EHP
   č. 155/2012
   z 28. septembra 2012,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Odporúčanie Komisie 2011/25/EÚ zo 14. januára 2011, ktorým sa stanovujú usmernenia na rozlišovanie medzi kŕmnymi surovinami, kŕmnymi doplnkovými látkami, biocídnymi výrobkami a veterinárnymi liekmi (1), sa má začleniť do Dohody o EHP.
            
         
               (2)
            
            
               Toto rozhodnutie sa týka právnych predpisov o krmivách. Právne predpisy týkajúce sa krmív sa neuplatňujú na Lichtenštajnsko, pokiaľ uplatňovanie Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako sa uvádza v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (3)
            
            
               Príloha I k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Za bod 51 [nariadenie Komisie (EÚ) č. 575/2011] v kapitole II prílohy I k Dohode o EHP sa vkladá tento bod:
   
               „52.
            
            
               
                  32011 H 0025: odporúčanie Komisie 2011/25/EÚ zo 14. januára 2011, ktorým sa stanovujú usmernenia na rozlišovanie medzi kŕmnymi surovinami, kŕmnymi doplnkovými látkami, biocídnymi výrobkami a veterinárnymi liekmi (Ú. v. EÚ L 11, 15.1.2011, s. 75).“
            
         Článok 2
   Znenie odporúčania 2011/25/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 29. septembra 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 28. septembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 11, 15.1.2011, s. 75.
   
      (2)  Ústavné požiadavky neboli oznámené.